钦定古今图书集成/历象汇编/岁功典/第065卷 > 癸辛杂识 > 七夕二首 宋孝武帝
## 钦定古今图书集成/历象汇编/岁功典/第065卷 > 癸辛杂识 > 七夕二首 宋孝武帝

白日倾晚照，弦月升初光。炫炫叶露满，肃肃庭风扬。
瞻言媚天汉，幽期济河梁。服箱从奔轺，纨绮阙成章。
解带遽回轸，谁云秋夜长。爱聚双情款，念离两心伤。
开庭镜天路，馀光不可临。沿风被弱缕，迎辉贯元鍼。
斯艺成无取，时物聊可寻。